**Obec Hrabovka, Obecné zastupiteľstvo v  Hrabovke**

Dňa ................................

**Návrh Územného plánu obce Hrabovka**

Predkladá: Eva **Mráziková**  Návrh na uznesenie:

 starostka obce Hrabovka **na osobitnej prílohe**

Vypracovala: Ing. arch. Adriana **Mlynčeková**, PhD.

 osoba odborne spôsobilá

 obstarávanie ÚPP a ÚPD podľa § 2a zákona

 na základe poverenia obce

V Hrabovke dňa: ....................

**Návrh na uznesenie:**

Obecné zastupiteľstvo v Hrabovke po prerokovaní predloženého **Návrhu Územného plánu obce Hrabovka:**

**A.** **Berie na vedomie:**

1. *Stanovisko Okresného úradu* – Odboru výstavby a bytovej politiky v Trenčíne č. OU-TN-OVBP1-2021/000774-021/KŠ zo dňa 29. 7. 2021 k Návrhu Územného plánu obce Hrabovka podľa § 25 zákona č. 50/76 Zb., v znení neskorších predpisov

2. *Dôvodovú správu* k predkladanému Návrhu Územného plánu obce Hrabovka

**B. Schvaľuje:**

1. *Územný plán obce Hrabovka* - Grafická a Textová časť, vrátane Záväznej časti

2. *Vyhodnotenie stanovísk a pripomienok* uplatnených pri prerokovaní Návrhu Územného plánu obce Hrabovka

3. *Všeobecne záväzné nariadenie č. 1/2021*, ktorým sa vyhlasuje Záväzná časť Územného plánu obce Hrabovka

**C. Ukladá**

1. *Obci Hrabovka*  ako orgánu územného plánovania uloženie Územného plánu obce Hrabovka v zmysle § 28 zákona č. 50/76 Zb., v znení neskorších predpisov

**Dôvodová správa:**

1. ***Úvod***

**Obec Hrabovka obstarala spracovanie novej územnoplánovacej dokumentácie na základe akútnej potreby riadiť rozvoj obce z hľadiska priestorového a funkčného usporiadania tak, aby bol zabezpečený trvalý súlad všetkých činností v území s osobitným zreteľom na starostlivosť o životné prostredie, dosiahnutie ekologickej rovnováhy a zabezpečenie trvalo udržateľného rozvoja, pre šetrné využívanie prírodných zdrojov a pre zachovanie prírodných, civilizačných a kultúrnych hodnôt.**

Procesne sa spracovanie riadi ustanoveniami zákona č. 50/76 Zb., v znení neskorších predpisov, prostredníctvom odborne spôsobilej osoby pre obstaranie ÚPP a ÚPD, a odborne spôsobilého spracovateľa pre územné plánovanie.

**Zahájenie obstarávania ÚPN obce Hrabovka** v zmysle § 19b. zákona č. 50/76 Zb., v znení neskorších predpisov, bolo oznámené listami zo dňa 10. 10. 2018, so zverejnením na úradnej tabuli obce Hrabovka a webovej stránke obce v termínoch podľa priložených kópií oznámení, ktoré tvoria prílohu dokladovej časti. Po uplynutí lehoty a doručení písomných stanovísk najmä zo strany dotknutých orgánov, organizácií, susedných obcí a verejnosti, vznikol sumár základných podmienok pre tvorbu ÚPN obce Hrabovka

Zadanie k ÚPN obce Hrabovka predstavuje základný dokument, ktorý stanovuje hlavné ciele a úlohy obce, posudzuje väzby na vyššie stupne územnoplánovacích dokumentov, a celkovo po spracovaní a schválení v orgánoch mesta tvorí základný nástroj rozvoja obce.

 **Zadanie ÚPN obce Hrabovka bolo po všetkých procesných krokoch, prerokovaní a vydaní stanoviska podľa § 20 zákona č. 50/76 Zb., Okresným úradom v Trenčíne, bolo schválené v Obecnom zastupiteľstve Hrabovka, uznesením č. 47/2019 zo dňa 13. 12. 2019**

Zadania ÚPN tak bolo predpokladom pre ďalšie kroky v procese spracovania ÚPN, a taktiež aj pre žiadosť o dotáciu podanú na Ministerstve výstavby a dopravy SR.

1. ***Zhodnotenie procesu prerokovania Návrhu ÚPN obce Hrabovka***

**Prerokovanie Návrhu ÚPN obce Hrabovka,** ako nasledujúceho stupňa spracovania územnoplánovacej dokumentácie, bolo oznámené listom zo dňa 19. 10. 2020 , a to nasledovne:

* ***Dotknuté orgány štátnej správy,* *samosprávy, samosprávny kraj a dotknuté obce***/ďalej len DOŠS/ jednotlivo v termíne **od 19. 10. 2020 – 19. 11. 2020**
* ***Verejnosť a dotknuté právnické a fyzické osoby*** - Oznam pre verejnosť, v termíne od 19. 10. 2020 – 19. 12. 2020, t.j. v zmysle Oznámenia v predĺženej lehote 60 dní. Lehota na pripomienkovanie bola predĺžená vzhľadom k aktuálnej situácii a opatreniam RÚVZ, znemožňujúcim zvolať verejné prerokovanie.
* ***Obec Hrabovka*** lehotu na pripomienkovanie Návrhu ÚPN obce **predĺžila o ďalších 30** dní, a dotknutá právnická aj fyzická verejnosť sa mohla k predmetnému návrhu Územného plánu obce Hrabovka vyjadriť v termíne až do 19. 1. 2021.
* ***Verejnosť a dotknuté právnické a fyzické osoby*** sa tak k predmetnému Návrhu ÚPN obce Hrabovka mohli celkovo vyjadriť **v termíne od 19. 10. 2020 – 19. 1. 2021, t.j. 90 dní**

**Všetky oznámenia, vrátane rozdeľovníka dotknutých orgánov, boli zverejnené na úradnej tabuli obce, webovej stránke obce, a zaslané jednotlivo v zmysle vyššie uvedeného.**

V zmysle ustanovení § 22 zákona č. 50/76 Zb., sa priamo neukladá povinnosť zvolať verejné prerokovanie predmetného návrhu ÚPN obce, čo vzhľadom k mimoriadnej pandemickej situácii v tomto časovom období , by ani nebolo možné realizovať, **obec Hrabovka pristúpila k vyššie uvedenej predĺženej lehote na podanie písomných pripomienok, celkovo 90 dní, čo je dostatočná lehota.**

V uvedených termínoch boli zo strany dotknutých orgánov štátnej správy z celkovo 45 oznámení o prerokovaní jednotlivo doručených 18 písomných stanovísk dotknutých orgánov, a 9 písomných stanovísk zo strany verejnosti. Viaceré stanoviská sa dotýkajú v prevažnej miere problematiky poľnohospodárskej činnosti s cieľom jej zachovania, pričom boli podávané paralelne v rámci oboch procesov a podľa oboch legislatív.

1. ***Zhodnotenie procesu oznámenia o strategickom dokumente***

Územný plán obce Hrabovka je **novou územnoplánovacou dokumentáciou**, ktoré podlieha aj procesom oznámenia o strategickom dokumente. Toto oznámenie bolo doručené Okresnému úradu v Trenčíne listom zo dňa 18. 2. 2020, spolu s prílohami v zmysle zákona č. 24/2006 Z.z., o posudzovaní vplyvov na životné prostredie, v znení neskorších predpisov.

Po jednotlivých krokoch, ktoré procesne riešil Okresný úrad v Trenčíne, bolo po spracovaní Správy o hodnotení, zvolané aj **verejné prerokovanie tejto správy**, vypracovanej na základe rozsahu hodnotenia podľa rozhodnutia Okresného úradu v Trenčíne – Odboru starostlivosti o životné prostredie, a to dňa 1. 12. 2020. Verejné prerokovanie sa uskutočnilo s rešpektovaním pandemických opatrení, po doručení Záznamu z prerokovania Okresnému úradu v Trenčíne, a splnení následných krokov v zmysle zákona, vydal Okresný úrad v Trenčíne – Odbor starostlivosti o životné prostredie, **Záverečné stanovisko z posúdenia strategického dokumentu, dňa 26. 3. 2021, pod č. OU-TN-OSZP3/2021/002729-068**

1. ***Opätovné prerokovania podľa § 22 ods. 7 zákona č. 50/76 Zb., v znení neskorších predpisov***

**Zo strany dotknutých orgánov štátnej správy** neboli v rámci oboch procesov žiadne zásadné problematické aspekty, ktoré by bolo nutné prerokovať. Potrebné súhlasy s použitím pôdy na nepoľnohospodárske účely zo strany Odboru opravných prostriedkov Okresného úradu v Trenčíne, boli riešené pracovným rokovaním a overením si priamo na území obce Hrabovka, a výsledkom tohto procesu bolo udelenie súhlasu podľa § 13, zákona č. 220/2004 Z.z.

**Zo strany verejnosti**, ktorá vzniesla písomné pripomienky, bolo nutné zvolať opätovné prerokovania podľa § 22 ods. 7 zákona, a to nasledovne:

**D.1.) Miroslav Vavruš, Zamarovce – písomné pripomienky doručené dňa 14. 12. 2020 a 18. 12. 2020, a písomná pripomienka zo dňa 3. 11. 2020, ktorá nie je pripomienkou v zmysle zákona č. 50/76 Zb., ale pripomienkou k strategickému dokumentu podľa zák. č. 24/2006 Z.z.**

* Opätovné prerokovanie bolo zvolané písomnou pozvánkou, s vyhodnotením jednotlivých bodov, a to na deň 22. 4. 2021 o 13. 00 hod. v zasadačke OcÚ Hrabovka, a prevzatím doručenky zo strany pripomienkovateľa dňa 6. 4. 2021
* Na opätovnom prerokovaní boli zo strany pripomienkovateľa pána Miroslava Vavruša a pána Mgr. Jána Vavruša, PhD., doručené písomnosti – príloha 1 , príloha 2 a notársky overená písomnosť s podpismi 7 občanov obce Hrabovka. Tieto prílohy nie sú pripomienkami v zmysle prerokovania návrhu ÚPN podľa § 22 zákona.
* Za obec Hrabovka bol prítomný zástupca starostky obce pán Robert Chmelina, osoba odborne spôsobilá podľa § 2a, objasnili skutočnosti, že predmetná lokalita, ktorá je v súčasnosti predmetom podnikateľských poľnohospodárskych aktivít pána Miroslava Vavruša, bola aj v predchádzajúcom ÚPN obce z roku 1994, funkčne určená ako plocha na komunálne služby, Zadanie ÚPN a požiadavka obce Hrabovka bola **jednoznačná a určujúca** pre spracovateľa a obstarávateľa ÚPN, pričom v rámci navrhovaného regulačného listu **NNV – Nezávadná výroba, montáž a služby –** **podmienečne prípustné funkčné využitie plôch** – je zapracovaná požiadavka pána Vavruša, ktorá umožňuje nasledovné: *Rastlinná a živočíšna výroba v rozsahu obmedzenom, limitované ochranným pásmom (OP) areálu chovu. OP nesmie zasahovať do navrhovaného rekreačného ani obytného územia.* Znamená to, že **obec akceptovala požiadavku v takom rozsahu**, ktorý aj naďalej umožní činnosť pripomienkovateľa v miere, ktorá neobmedzí budúci rozvoj územia, za plného rešpektovania vlastníckych vzťahov, pričom pripomienkovateľ má osvedčenie obce Hrabovka na rastlinnú výrobu.

**D.1.1) Opakované opätovné prerokovanie zo dňa 27. 5. 2021: Miroslav Vavruš, Zamarovce, Mgr. Ján Vavruš, PhD., Zamarovce, Marián Jaďuďa, Mária Jaďuďová, Miloš Macura, Zdenko Fabry, Marek Gregor, Miroslav Kadlečík, Ľubomíra Kadlečíková – všetci Hrabovka**

 V rámci opätovného prerokovania zároveň došlo k zrejmému omylu zo strany osoby odborne spôsobilej, ktorý bol spôsobený zhodou mien pripomienkovateľov – Mgr. Ján Vavruš, PhD., ktorý pripomienkoval problematiku poľnohospodárskej činnosti, a Ján Vavruš, ktorý pripomienkoval funkčné využitie parcely p.č. CKN 507/14, 15, 16 kú. Hrabovka. Pre regulérnosť prerokovacieho procesu a snahu maximálneho konsenzu tejto problematiky nad rámec platnej legislatívy, tak bolo zvolané **opakované opätovné prerokovanie na deň 27. 5. 2021**. Doručenky boli prevzaté dňa 13. 5. 2021 (Miloš Macura, Ľubomíra Kadlečíková, Ing. Marek Gregor, Miroslav Kadlečík), 14. 5. 2021 (Miroslav Vavruš, Mgr. Ján Vavruš, PhD., Mária Jaďuďová, RNDr. Marián Jaďuďa) a 19. 5. 2021 (Zdenko Fábry).

**Na opakovanom opätovnom prerokovaní bolo prítomným znovu vysvetlené nasledovne:**

Dotknutá lokalita, ktorá je v súčasnosti predmetom podnikateľských poľnohospodárskych aktivít pána Miroslava Vavruša, bola aj v predchádzajúcom ÚPN obce z roku 1994, funkčne určená ako **plocha na komunálne služby**, Zadanie ÚPN a požiadavka obce Hrabovka bola jednoznačná a určujúca pre spracovateľa a obstarávateľa ÚPN, pričom v rámci navrhovaného regulačného listu NNV – Nezávadná výroba, montáž a služby – podmienečne prípustné funkčné využitie plôch – je zapracovaná požiadavka pána Vavruša, ktorá umožňuje nasledovné: *Rastlinná a živočíšna výroba v rozsahu obmedzenom, limitované ochranným pásmom (OP) areálu chovu. OP nesmie zasahovať do navrhovaného rekreačného ani obytného územia*. Znamená to, **že obec akceptovala požiadavku v takom rozsahu**, ktorý aj naďalej umožní činnosť pripomienkovateľa v miere, ktorá neobmedzí budúci rozvoj územia, za plného rešpektovania vlastníckych vzťahov, pričom pripomienkovateľ má platné osvedčenie obce Hrabovka len na rastlinnú výrobu.

N opakovanom opätovnom prerokovaní prítomní vyslovili nesúhlas s predloženým vysvetlením, zapísaným v prezenčnej listine z prerokovania nasledovne:

* **Prítomní pripomienkovatelia vo veci zmeny funkčného využitia hospodárskeho dvora aj naďalej nesúhlasia s návrhom ÚPN obce Hrabovka, navrhovaných plôch s regulatívom NNV a NRC, ktoré zasahujú do ich vlastníckych práv, naďalej nesúhlasia s definíciou zmeny a transformácie PD dvora na p.č. CKN 412/1 a 413/1. Mgr. Vavruš, PhD., predložil dokument, ktorý je prílohou.**
* **Podpísaní: Ján Vavruš, Ľubomíra Kadlečíková aj v zast. manžela pána Kadlečíka, Miloš Macura, Marián Jaďuďa, Marek Gregor, Zdenko Fábry**

Predložené písomné pripomienky z opakovaného opätovného prerokovania sú súčasťou dokladovej časti k podaniu na posúdenie podľa § 25, a nie sú pripomienkami v rámci prerokovania podľa § 22 zákona.

**D.2.) Ivan Čulen, Hrabovka – písomná pripomienka doručená dňa 15. 1. 2021**

* Opätovné prerokovanie bolo zvolané písomnou pozvánkou na deň 22. 4. 2021, s prevzatím bez udania dátumu (kópia doručenky)
* Na prerokovaní požaduje pripomienkovateľ upraviť formuláciu v bode na str. 46 textovej časti a vypustiť bod – Asanácia nevhodných objektov
* S objasnením a vysvetlením ostatných bodov **pripomienkovateľ súhlasí**

**D.3.) Ján Vavruš, Trenčianska Turná – písomná pripomienka doručená dňa 14. 12. 2020**

* Opätovné prerokovanie bolo zvolané písomnou pozvánkou na deň 22. 4. 2021, s prevzatím dňa 5. 4. 2021
* Vzhľadom na zrejmý omyl, spočívajúci v zámene mien, sa prerokovania zúčastnila pani Martina Vavrušová, a po dohode s osobou odborne spôsobilou bolo zvolané opakované opätovné prerokovanie na deň 27. 5. 2021

**D.3.1.) Opakované opätovné prerokovanie v zmysle §22 ods. 7 zákona č. 50/76 Zb., v znení neskorších predpisov - Ján Vavruš, Trenčianska Turná**

* Vzhľadom k skutočnosti v bode D.3.) bolo zvolané opakované opätovné prerokovanie na deň 27. 5. 2021, s prevzatím písomnej pozvánky dňa 14. 5. 2021
* Na tomto prerokovaní bolo objasnené, že predmetné parcely CKN 507/14, 15, 16 kú. Hrabovka nie je možné zapracovať na účel výstavby , nakoľko ide o genofondovo významnú lokalitu, je v rozpore so Zadaním ÚPN a nebol tým daný súhlas s použitím pôdy na nepoľnohospodárske účely.
* Vyňatie z PPF z roku 1972 nie je platné vo vzťahu k aktuálnej legislatíve stavebného zákona, a zákona č. 220/2004.

**N opakovanom opätovnom prerokovaní prítomní vyslovili nesúhlas s predloženým vysvetlením, zapísaným v prezenčnej listine z prerokovania nasledovne:**

* **Pripomienkovatelia aj naďalej trvajú na zapracovaní predmetných parciel na funkčné využitie s možnosťou rekreačných, resp. rodinných domov.**
* **Podpísaní: Ján Vavruš, Martina Vavrušová, Trenčianska Turná**

**D.4.) Pavol Blaho, Hrabovka, adresa doručenia Praha, Česká republika – písomná pripomienka doručená dňa 7. 12. 2021**

* Opätovné prerokovanie bolo zvolané písomnou pozvánkou na deň 22. 4. 2021, s prevzatím dňa 1. 4. 2021 v mieste trvalého bydliska otcom pripomienkovateľa
* Prevzatie na adresu doručenia zo dňa 29. 4. 2021, t.j. po termíne prerokovania

**D.4.1.) Pavol Blaho, Hrabovka, adresa doručenia Praha, Česká republika**

* Vzhľadom k skutočnosti v bode D.4.) bolo zvolané opakované opätovné prerokovanie na deň 3. 6. 2021, po dohodne mailom zo dňa 24. 5. 2021 preložené na 27. 5. 2021, a prevzatím písomnej pozvánky dňa 17. 5. 2021
* Na tomto prerokovaní bolo objasnené, že predmetné parcely CKN 507/6 a 507/ 16 kú. Hrabovka nie je možné zapracovať na účel výstavby , nakoľko ide o genofondovo významnú lokalitu, je v rozpore so Zadaním ÚPN a nebol tým daný súhlas s použitím pôdy na nepoľnohospodárske účely.
* Vyňatie z PPF z roku 1972 nie je platné vo vzťahu k aktuálnej legislatíve stavebného zákona, a zákona č. 220/2004.

**Na opakovanom opätovnom prerokovaní prítomný vyslovil nesúhlas s predloženým vysvetlením, zapísaným v prezenčnej listine z prerokovania nasledovne:**

* **Pripomienkovateľ aj naďalej trvá na zapracovaní predmetných parciel na funkčné využitie s možnosťou rekreačných, resp. rodinných domov.**
* **Podpísaný Pavol Blaho, adresa doručenia Praha, Česká republika, trvale Hrabovka**

**D.6.) TADe – dto X spol. s.r.o, Mgr. Ľubomír Bundil, Trenčín** – pripomienka prerokovaná mailovo komunikáciou dňa 19. 5. 2021, v rámci ktorej odborne spôsobilá osoba požiadala o potvrdenie a spätnú väzbu k neakceptácii pripomienky. Dňa 7. 6.2021 bola doručená mailom písomnosť, vrátane prílohy – stanoviska k pripravovanému ÚPN obce Hrabovka, s doručením aj obci Hrabovka. V písomnom stanovisku trvá pripomienkovateľ Mgr. Bundil, spolu s konateľom Ing. Jurgom, na svojej pripomienke , prerokovaniu a zaradeniu parciel p.č. CKN 505/1 a 505/2 kú. Hrabovka na funkciu bývania v rodinných domoch.

Vzhľadom ku skutočnostiam, že predmetná pripomienka na zaradenie parciel bola vznesená v rámci prerokovania podľa § 22 stavebného zákona, nebola riešená v rámci procesu SEA, predmetná lokalita je definovaná ako lokálny biokoridor, a zároveň nie je udelený súhlas s použitím pôdy na nepoľnohospodárske účely, a  pripomienkovateľ naďalej trvá na ich zaradení, bolo nutné zvolať opätovné prerokovanie, a to na deň 29. 6. 2021.

**Na opätovnom prerokovaní prítomní vyslovili nesúhlas s predloženým vysvetlením, zapísaným v prezenčnej listine z prerokovania nasledovne:**

* **Pripomienkovatelia aj naďalej trvajú na zapracovaní predmetných parciel na funkčné využitie s možnosťou rodinných domov.**
* **Podpísaní: Mgr. Ľubomír Bundil, Ing. Vladimír Jurga, Trenčín**

**D.7.) Mgr. Jozef Volek, Mgr. Andrea Voleková, Hrabovka** – pripomienka akceptovaná , zapracovaná do upraveného návrhu a potvrdená mailom zo strany pripomienkovateľov.

1. **Záver**

Po prerokovaní a zapracovaní pripomienok bol vyhotovený upravený Návrh ÚPN obce Hrabovka, ktorý bol podľa príslušnej legislatívy zaslaný Okresnému úradu v Trenčíne – Odboru opravných prostriedkov z hľadiska záberov poľnohospodárskej pôdy, ktorý sa vyjadril svojím súhlasom pod č. OU-TN-OOP6 -2021/011898–2 zo dňa 13. 4. 2021

Zároveň bol upravený návrh zaslaný aj Pozemkovému a lesnému odboru OÚ, ktorý sa vyjadril súhlasom č. OU-TN-PLO2/2021/004404-003 zo dňa 16. 4. 2021.

V procese podľa zákona č. 24/2006 Z.z., o posudzovaní vplyvov na životné prostredie, v znení neskorších predpisov, bolo taktiež zaslané záverečné stanovisko č. OU-TN-OSZP3/2021/002729-068 zo dňa 26. 3. 2021, ktoré obec Hrabovka zverejnila na svojej úradnej tabuli, ako aj webovej stránke mesta. Bez tohto záverečného stanoviska nemôže byť strategický dokument schválený.

Regionálny úrad verejného zdravotníctva Trenčín sa vyjadril svojím stanoviskom č. RUVZ/2020/95232-002 zo dňa 11. 11. 2020

Okresný úrad v Trenčíne – Odbor opravných prostriedkov sa vyjadril a udelil súhlas v zmysle zákona č. 220/2004 Z.z., svojím stanoviskom č. OU-TN-OOP6-2021/011898-2 zo dňa 13. 4. 2021.

Okresný úrad v Trenčíne – Odbor pozemkový a lesný sa vyjadril a súhlasil s predloženým návrhom ÚPN obce svojím stanoviskom č. OU-TN-PLO2-2021/004404-003 zo dňa 16. 4. 2021.

Okresný úrad v Trenčíne – Odbor starostlivosti o životné prostredie – ochrana prírody a krajiny sa vyjadrili a s predloženým návrhom súhlasil stanoviskom č. OU-TN-OSZP1-2021/022494-2/SD zo dňa 9. 7. 2021.

Nedeliteľnou súčasťou pre účely vydania posúdenia podľa § 25 zákona sú všetky prílohy tak, ako boli uvedené v stanovisku OU-TN-OVBP1-2020/001305-017 zo dňa 3. 11. 2020.

**Okresný úrad v Trenčíne – Odbor výstavby a bytovej politiky vydal posúdenie v zmysle § 25 zákona listom č. OU-TN-OVBP1-2021/000774-021/KŠ zo dňa 29. 7. 2021, ktorým konštatoval súlad s procesom obstarania, spracovania a prerokovania predmetného Návrhu Územného plánu obce Hrabovka a odporúča jeho schválenie.**

Spracovala: **Ing. arch. Adriana Mlynčeková, PhD**. .....................................................

 Osoba odborne spôsobilá na obstarávanie ÚPP a ÚPD podľa § 2a zákona

 na základe poverenia obce Hrabovka

 **Eva Mráziková**, starostka obce Hrabovka ........................................

V Hrabovke dňa ..........................................